《东归》
宋代·喻良能

无边春意正冲融，十幅归帆到淛东。
照水杏花红翦翦，弄晴杨柳绿茸茸。
风光并入吟毫里，山色都归醉眼中。
说与林间子规道，丁宁不必向东风。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。